**Р Е Ш Е Н И Я о т П Р О Т О К О Л № 1**

**2 6. 0 1. 2 0 1 8 г.**

**РЕШЕНИЕ №1**

**Общински съвет - Момчилград реши:**

Проекто - дневния ред на заседанието, което се проведе на 26. 01. 2018 г. да стане дневен ред.

**РЕШЕНИЕ №2**

**На основание чл. 21, ал. 1, т. 23 от Закона за местното самоуправление и местната администрация, Общински съвет – Момчилград реши:**

Дава съгласие за отпускане на еднократна социална помощ в размер на 500. 00 лева на Е. Б. С., жител на гр. Момчилград.

**РЕШЕНИЕ №3**

**На основание чл.21,ал.1,т.23 от ЗМСМА, Общински съвет–Момчилград реши:**

Дава съгласие за отпускане на еднократна социална помощ в размер на 500. 00 лева на Б. И. А., жител на с. Груево, общ. Момчилград.

**РЕШЕНИЕ №4**

**На основание чл.21,ал.1,т.23 от ЗМСМА, Общински съвет–Момчилград реши:**

Дава съгласие за отпускане на еднократна социална помощ в размер на 500. 00 лева на К. Ю. В.

**РЕШЕНИЕ №5**

**На основание чл. 45, ал. 9 от ЗМСМА, Общински съвет – Момчилград реши:**

Отменя свое Решение №162 от Протокол №12 от заседание проведено на 28.12.2017 година

**РЕШЕНИЕ №6**

**На основание чл. 21, ал. 2 от ЗМСМА и чл. 36, ал. 2, т. 4а от ППЗСП, Общински съвет – Момчилград реши:**

 **1. ПРОМЕНЯ** наименованието на социална услуга „Център за настаняване от семеен тип за деца и младежи“ на „Център за настаняване от семеен тип за деца без увреждания“ с капацитет на социалната услуга- 14 места, считано от 01.03.2018 г.

 **2. УПЪЛНОМОЩАВА** кмета на община Момчилград да направи предложение пред Регионална дирекция за социално подпомагане – гр. Кърджали за промяна в наименованието на резидентната услуга от **01.03.2018 г**., съгласно изискванията на чл. 36в от ППЗСП.

**РЕШЕНИЕ №7**

**На основание чл. 21, ал. 1, т. 23, чл. 17, ал. 1, т. 10 от ЗМСМА, чл. 59, ал. 4 от Закона за физическото възпитание и спорт, Общински съвет – Момчилград реши:**

1. Приема Календар за спортни и младежки дейности в община Момчилград през 2018 година, съгласно *Приложение І.*

2. Приема План – програма за развитието на детско – юношеския, ученическия и масов спорт и младежки дейности съгласно *Приложение ІІ*

Финансовите средства, необходими за реализирането на дейностите в Календара за спортни и младежки дейности и План – програмата за развитието на детско –юношеския, ученическия и масов спорт и младежки дейности да се предвидят в Бюджет 2018 г. на община Момчилград.

**Виж:**

*Приложения*

**РЕШЕНИЕ №8**

**На основание чл. 21, ал. 1, т. 12 от ЗМСМА, във връзка с чл. 16 ал. 1 от Закона за младежта, Общински съвет – Момчилград реши**:

1. Приема Отчет на общински план за младежта за 2017 г

2. Приема Общински план за младежта за 2018 г.

**Виж:**

*Приложения*

**РЕШЕНИЕ №9**

**На основание чл. 21, ал. 1, т. 23, чл. 17, ал. 1, т. 10 от Закона за местното самоуправление и местната администрация, Общински съвет – Момчилград реши**:

Приема Културен календар на община Момчилград за 2018 година с план- сметка за изразходването на финансовите средства.

**КУЛТУРЕН КАЛЕНДАР**
**НА ОБЩИНА МОМЧИЛГРАД ЗА 2017 ГОДИНА**

|  |  |  |
| --- | --- | --- |
| **МЕСЕЦ** | **ДАТА** | **КУЛТУРНИ ПРОЯВИ И ИНИЦИАТИВИ** |
| **ЯНУАРИ** | 21 | **Първо бебе** за 2018 г.„Бабинден - ден на родилната помощ в България“ |
| **ФЕВРУАРИ** | 14 | **„Св. Трифон Зарезан”** - Ден на лозарите и винарите.**„Св. Валентин” -** Ден на влюбените. Безплатен тържествен ритуал за младоженците. |
| 21 | **Международен ден на майчиния език.**Културна програма.Конкурс за поезия и есета на майчин език. |
| **МАРТ** | 1 | **Баба Марта**. „Майсторете ръчички” – конкурс за най-красива мартеница. Изложба. |
| **Ден на самодееца.**Празнична програма с участието на самодейни състави от общината. |
| 3 | **Национален празник на Република България.** Тържествен ритуал по издигане на националното знаме пред мемориал „Костницата”. |
| 8 | **Международен ден на жената.**  |
| 22 | **Посрещане на Първа пролет.** |
| 27 | **Международен ден на театъра.**Театрална постановка. |
| **АПРИЛ** | 1 | **Международен ден на хумора и шегата.** Хумористичен спектакъл. |
| 8 | **Великден.**Конкурс за най-красиво и най-здраво яйце. Празнична програма. |
| 10-13 | **Седмица на детската книга.**„***Големите четат на малките”*** - представители на институции четат с децата и учениците. |
| 18 | **Международен ден за опазване паметниците на културата** Акция за почистване на паметниците на културата в общината. |
| 22 | **Международен ден на Земята.**Изложба с детски рисунки.Конкурс за най-чист училищен двор. Залесяване. |
| **МАЙ** | 5-6 | **„Вяра, традиция, здраве”** – посрещане на изгрева на вр. Дамбалъ. |
| 9 | **Ден на Европа.**Концерт.**Край на Втората световна война.**Празнична среща на ветераните от войните. |
| 18 | **Международен ден на музеите.**Ден на отворените врати на музейната сбирка в града.  |
| 21-25 | **Традиционни майски дни на културата.** |
| 24 | **Ден на българската просвета и култура и на славянската писменост.** Празнично шествие на ученици и просветни дейци. Награждаване на абитуриенти – отличници. Празничен коктейл на кмета на общината. |
| 28 | **Традиционен събор на параклиса „Свети Дух”.** |
| **ЮНИ** | 1 | **Международeн ден на детето.** Детска театрална постановка.  |
| 2 | **Ден на Ботев и на загиналите за свободата на България.** |
| 16 | **Традиционен музикален фестивал „Нощта на Орфей”** на светилището при с. Татул. |
| 15-17 | **Рамазан Байрам.**Кулинарна изложба. Концерт. |
| **ЮЛИ** | 23-28 | **ІX-та международна среща** на момчилградчани под надслов *„Момчилград винаги в сърцето ми”.*(седмична програма) |
| Юли | **Летни вечери в градския парк.** |
| **АВГУСТ** | Август | **Летни вечери в градския парк.** |
| 21-24 | **Празнична програма за Курбан Байрам.** |
| **СЕПТЕМВРИ** | 6 | **Ден на Съединението на България** - тържествен ритуал. |
| 8-9 | **Традиционен есенен панаир в Момчилград.** |
| 17 | **„С книжка в ръка на моя първи учебен ден”** – подаръци за всички първокласници. Празнични програми в детските и учебни заведения.  |
| 22 | **Ден на независимостта на България** – тържествен ритуал. Празнична програма. |
| **ОКТОМВРИ** | 15-26 | **„Четем ли достатъчно книги?” –** съвместна инициатива на читалищните библиотеки в община Момчилград. |
| **НОЕМВРИ** | 1 | **Ден на народните будители.** |
| **ДЕКЕМВРИ** | 1 | **Светване на Коледната елха** и новогодишна украса на града.  |
| 3 | **Международен ден на хората с увреждания.** |
| 18-22 | **Коледни и новогодишни забавни програми.****Благотворителен базар.** |
| 25-27 | **Възпоменателни прояви в памет на жертвите на тоталитарния режим** и „Възродителния процес” в Момчилград, Груево, Равен, Нановица, Ауста и Горско Дюлево. |
| 31 | **Нова година.** „С музика и вино да посрещнем новата година.” Новогодишна томбола на площада. |
| През цялата година | Традиционни културно-религиозни празници /маи и мевлиди/, общоселски събори и инициативи в общината. Участие на общински състави в регионални, национални и международни културни фестивали. |

**РЕШЕНИЕ №10**

**На основание чл. 21, ал. 1, т. 8 и чл. 27, ал. 4 и ал. 5 от Закона за местното самоуправление и местната администрация и на основание чл. 90 от Наредбата за реда за придобиване, управление и разпореждане с общинско имущество, Общински съвет – Момчилград реши:**

Приема отчет за управление и разпореждане с общинско имущество за 2017 г., както и получените и разходвани суми от неговото управление и разпореждане.

**РЕШЕНИЕ №11**

**На основание чл.21, ал.1, т.12, чл. 27, ал. 4 и ал. 5 от ЗМСМА, във връзка с чл.8, ал.9 и ал.10 от Закона за общинската собственост Общински съвет – Момчилград реши:**

**І.** Приема предложената от общинска администрация Програма за управление и разпореждане с имоти-общинска собственост през 2018 година /*Приложение №1/*

**І.** Възлага на кмета на общината изпълнението на програмата по т.І от настоящето решение.

**ІІІ.** Задължава кмета на общината да публикува програмата по т.І на електронната страница на общината.

**Виж:**

*Планове, програми, стратегии*

**РЕШЕНИЕ №12**

**На основание чл. 21, ал. 2 от ЗМСМА, във връзка с чл. 8, ал. 10 от Закона за общинската собственост, чл. 9, ал. 1 от Наредбата за условията и реда за придобиване, управление и разпореждане със земи от общински поземлен фонд, Общински съвет – Момчилград реши:**

1. Приема Програма за управление и разпореждане с поземлени имоти общинска собственост за 2018 г.

2. Общински съвет – Момчилград упълномощава Кмета на общината да предприеме всички действия за реализация на годишната програма.

**РЕШЕНИЕ №13**

 **На основание чл. 21, ал. 1, т. 8, чл. 27, ал. 4 и ал. 5 от ЗМСМА, чл. 37и, ал. 3 от ЗСПЗЗ, Общински съвет – Момчилград реши:**

1. Дава съгласие за предоставяне на свободните мери, пасища и ливади, съгласно *Приложение№1,* от общинския поземлен фонд за индивидуално ползване на собственици на пасищни селскостопански животни регистрирани в Интегрираната информационна система на БАБХ, за които се сключват договори с минимален срок 5 стопански години, по цени определени по пазарен механизъм.

 2. Утвърждава Годишен план за паша за индивидуално ползване на мери, пасища и ливади – общинска собственост за стопанската 2018/2019 съгласно *Приложение № 2.*

 3. Определя Правила за ползването на ливади, мери и пасища на територията на община Момчилград, съгласно *Приложение №3.*

**РЕШЕНИЕ №14**

**На основание чл. 21, ал. 1, т. 23 и ал. 2 от ЗМСМА, Общински съвет – Момчилград реши:**

Дава съгласие за промяна на предназначението на поземлен имот №003048, целият с площ 6 488 кв.м., находящ се в местността „Арман тарла“, в землището на с. Летовник, община Момчилград, област Кърджали, с ЕКАТТЕ 43493, ведно с построената в имота двуетажна масивна сграда – бивше училище със застроена площ 303 кв. м. и разгъната застроена площ 606 кв. м., при граница на имота:

- имот №003041,

- имот №003043,

- имот №000124

- и имот №003040

**РЕШЕНИЕ №15**

**На основание чл. 21, ал. 1, т. 11 от ЗМСМА, във връзка с чл. 129, ал. 1 от Закона за устройство на територията и чл. 30, ал. 3 от Правилника за прилагане на Закона за опазване на земеделски земи, Общински съвет – Момчилград реши:**

1. Одобрява Проект ПУП - ПП за обект:«Допълнително водоснабдяване на с.Вряло от резервоар с.Кос», с трасе преминаващо през имоти общинска собственост, ДПФ и частни земеделски земи, съгласно приложения регистър на засегнатите имоти в землище с. Врело с ЕКАТТЕ 12293, землище Кос с ЕКАТТЕ 38697, на територията на община Момчилград, област Кърджали

2. Възлага на кмета на община Момчилград да извърши действията по неговото изпълнение.

**РЕШЕНИЕ №16**

**На основание чл. 21, ал. 1, т. 11 от ЗМСМА, във връзка с чл. 124а, ал.1 от Закона за устройство на територията, Общински съвет Момчилград реши:**

1.Разрешава на Ейнур Фейзи Хасан изработване на ПУП-ПЗ за поземлен имот №037009 в землището на гр. Момчилград, м. ”Спа горусу”, община Момчилград, ЕКАТТЕ 48996 и отреждането му „За жилищна зона с ниско етажно застрояване”-Жм, с необходимите схеми за елементи на техническата инфраструктура, изградени за негова сметка.

2. Одобрява съответното задание за проектиране.

3. Възлага на кмета на общината да извърши действията по изпълнение на решението.

**РЕШЕНИЕ №17**

**На основание чл.21, ал.1, т.11 от ЗМСМА, Решение №9/22.11.2017 г. на ЕСУТ, Общински съвет – Момчилград реши:**

1. Разрешава процедура по изменение на улична регулация ПУП-ПР по ПУП на с. Върхари, община Момчилград от осова точка 18 до осова точка 42, между кв. 9 и кв.10, която да следва трасето на изпълнената улица.

2. Възлага на кмета на общината да извърши действията по изпълнение на решението.

**РЕШЕНИЕ №18**

**На основание чл. 21, ал. 1, т. 11 от ЗМСМА, Решение №16/02.08. 2017 г.на ЕСУТ, Общински съвет – Момчилград реши:**

1. Разрешава процедура по изменение на улична регулация ПУП-ПР по ПУП на с. Груево, община Момчилград от осова точка 62 до осова точка 72, между кв.15 и кв. 21, което да следва трасето на изпълнената улица.

2.Възлага на кмета на общината да извърши действията по изпълнение на решението.

**РЕШЕНИЕ №19**

**На основание чл. 21, ал. 1, т. 8, чл. 27, ал. 4 и ал. 5 от ЗМСМА, във връзка с чл. 12, ал. 4 и чл. 8, ал. 2 от Закона за общинската собственост, чл. 17 от Наредбата за реда за придобиване, управление и разпореждане с общинско имущество на Община Момчилград и във връзка с чл. 19, ал. 1 и чл. 198 б, т. 2 от Закона за водите, Общински съвет – Момчилград реши: І.** **ОДОБРЯВА И ПРИЕМА** следните инвестиции, в активи публична общинска собственост, извършени от „ВиК“ ООД, гр. Кърджали:

1. Реконструкция на вътрешна водопроводна мрежа с. Седефче на стойност - 2 106, 48 лв.

2. Реконструкция на санитарно — охранителна зона с. Балабаново на стойност- 683, 48 лв.

3. Реконструкция на вътрешна водопроводна мрежа /разпределителен водопровод/ с. Птичар на стойност - 14 229, 24 лв**.**

4. Реконструкция на смукателен водопровод на черпателен резервоар ПС с.Седефче на стойност - 1 392,04 лв.

5. Помпа тип СR 10-18 на стойност – 3 579, 00 лв.

6. Логер WL42P1 на стойност **-** 6 160, 00 лв.

7. Помпа тип СR 32-6 на стойност – 6 458, 00 лв.

8. Дебитомер за центрофута на стойност – 5 576, 26 лв.

9. Хоризонтален дебитомер ПСОВ Момчилград на стойност - 900, 00 лв.

10. Помпа - ПС Горна Кула на стойност – 11 788, 00 лв.

11. Радиотерминал ТС 34 на стойност- 1 260, 00 лв.

12. GPS – GPRS СИСТЕМА на стойност – 1 870, 00 лв.

13. GPS – GPRS СИСТЕМА на стойност – 750, 00 лв.

14. Радиотерминал ТС 33 на стойност – 1 260, 00 лв.

**II.** Общински съвет - Момчилград **УПЪЛНОМОЩАВА И ВЪЗЛАГА** на Кмета на Община Момчилград да подпише приемо-предавателен протокол с „ВиК“ ООД, гр. Кърджали за посочените в точка I активи.

**III.** Общински съвет - Момчилград **ПРЕДОСТАВЯ** за управление посочените в точка I активи **на „Асоциация по В и К на обособената територия, обслужвана от „В и К” ООД, гр.Кърджали“**.

**IV.** Общински съвет – Момчилград **УПЪЛНОМОЩАВА и ВЪЗЛАГА** на Кмета на Община Момчилград да изпрати уведомително писмо до „Асоциация по ВиК на обособената територия, обслужвана от „В и К“ ООД, гр. Кърджали“ за предоставяне на активите на ВиК оператора – „В и К“ ООД, гр. Кърджали за изпълняване на дейностите по Договор за стопанисване, поддържане и експлоатация на В и К системите и съоръженията и предоставяне на водоснабдителни и канализационни услуги, както и да подпише всички необходими документи за предаване на актива.

**ПРЕДСЕДАТЕЛ: (П)**

 **(Юмер Юсеин)**